Document ID: 32011D0707

KOMMISSIONENS GENNEMFØRELSESAFGØRELSE
af 26. oktober 2011
om ændring af beslutning 2009/821/EF for så vidt angår listerne over grænsekontrolsteder og veterinærenheder i Traces
(meddelt under nummer K(2011) 7564)
(EØS-relevant tekst)
(2011/707/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, andet punktum,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter (3), der føres ind i Fællesskabet, særlig artikel 6, stk. 2, og
ud fra følgende betragtninger:
(1)
I Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (4) fastlægges en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.
(2)
På grundlag af meddelelse fra Belgien bør godkendelsen i rækken af oplysninger for inspektionscentrene Avia Partner og Swiss Port ved grænsekontrolstedet i lufthavnen Brussel-Zaventem udvides til at omfatte alle emballerede produkter bestemt til konsum. Rækken af oplysninger for nævnte medlemsstat som anført i bilag I til beslutning 2009/821/EF bør ændres i overensstemmelse hermed.
(3)
Danmark har meddelt, at grænsekontrolstedet ved Århus havn skal staves »Aarhus«. Listen over grænsekontrolsteder i nævnte medlemsstat bør derfor ændres i overensstemmelse hermed.
(4)
Efter en tilfredsstillende kontrol foretaget af Kommissionens kontroltjeneste, Levnedsmiddel- og Veterinærkontoret, bør der tilføjes et nyt grænsekontrolsted i Koidula (jernbane) i Estland til rækken af oplysninger vedrørende nævnte medlemsstat i bilag I til beslutning 2009/821/EF. Desuden har Estland meddelt, at grænsekontrolstedet ved Luhamaa (vej) også bør godkendes til visse andre levende dyr end heste og hovdyr. Oplysningerne vedrørende nævnte grænsekontrolsted bør derfor ændres i overensstemmelse hermed.
(5)
Italien har meddelt, at inspektionscentret Sintermar ved grænsekontrolstedet i havnen Livorno-Pisa er blevet nedlagt. Listen over grænsekontrolsteder i nævnte medlemsstat bør derfor ændres i overensstemmelse hermed.
(6)
På grundlag af en meddelelse fra Letland bør inspektionscentret »Kravu Termināls« ved grænsekontrolstedet i Riga havn udgå af listen for nævnte medlemsstat i bilag I til beslutning 2009/821/EF.
(7)
Nederlandene har meddelt, at navnene på inspektionscentrene ved grænsekontrolstedet i Vlissingen havn er blevet ændret. Oplysningerne vedrørende nævnte grænsekontrolsted bør derfor ændres i overensstemmelse hermed.
(8)
På grundlag af en meddelelse fra Portugal bør oplysningerne om grænsekontrolstederne på havnen i Horta (Azorerne) udgå af listen for nævnte medlemsstat i bilag I til beslutning 2009/821/EF.
(9)
På grundlag af en meddelelse fra Sverige bør godkendelsen for levende dyr slettes for grænsekontrolstedet i Göteborg havn i rækken af oplysninger for nævnte medlemsstat i bilag I til beslutning 2009/821/EF.
(10)
Oplysningerne for grænsekontrolstedet i Manston lufthavn i Det Forenede Kongerige udgik i medfør af Kommissionens afgørelse 2011/93/EU (5). På grundlag af en ny anmodning fra Det Forenede Kongerige og en tilfredsstillende kontrol gennemført af Kommissionens kontroltjeneste, Levnedsmiddel- og Veterinærkontoret, bør Manston lufthavn godkendes for heste og hovdyr og tilføjes til listen over grænsekontrolsteder i bilag I til beslutning 2009/821/EF. Desuden har Det Forenede Kongerige meddelt, at grænsekontrolstedet i Southampton er blevet opdelt i to inspektionscentre godkendt til forskellige kategorier af produkter. Oplysningerne vedrørende nævnte grænsekontrolsted bør derfor ændres i overensstemmelse hermed.
(11)
I bilag II til beslutning 2009/821/EF fastlægges listen over centrale enheder, regionale enheder og lokale enheder i det integrerede veterinærinformationssystem (Traces).
(12)
På grundlag af meddelelser fra Danmark, Tyskland og Polen bør der foretages visse ændringer af listen over centrale, regionale og lokale enheder i Traces for de pågældende medlemsstater, der fastlægges i bilag II til beslutning 2009/821/EF.
(13)
Beslutning 2009/821/EF bør derfor ændres i overensstemmelse hermed.
(14)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag I og II til beslutning 2009/821/EF ændres som angivet i bilaget til nærværende afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 26. oktober 2011.

Labels: 11
17
5
10
0
3
8
6